CELEX: 62010TN0404
Language: mt
Date: 2010-09-08 00:00:00
Title: Kawża T-404/10: Rikors ippreżentat fit- 8 ta’ Settembru 2010 — National Lottery Commission vs UASI — Mediatek Italia u De Gregorio (Rappreżentazzjoni ta’ id)

4.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 328/32
            
         Rikors ippreżentat fit-8 ta’ Settembru 2010 — National Lottery Commission vs UASI — Mediatek Italia u De Gregorio (Rappreżentazzjoni ta’ id)
   (Kawża T-404/10)
   ()
   2010/C 328/55
   Lingwa tar-rikors: l-Ingliż
   
      Partijiet
   
   
      Rikorrenti: National Lottery Commission (Londra, Ir-Renju Unit) (rappreżentanti: B. Brandreth, Barrister)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Partijiet oħra quddiem il-Bord tal-Appell: Mediatek Italia Srl (Napoli, L-Italja), Giuseppe De Gregorio (Napoli, L-Italja)
   
      Talbiet tar-rikorrenti
   
   
               —
            
            
               tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tad-9 ta’ Ġunju 2010 fil-Każ R 1028/2009-1;
            
         
               —
            
            
               tirrinvija l-każ quddiem id-Diviżjoni tal-Kanċellazzjoni;
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: Trade mark figurattiva li tirrappreżenta id b’saba mrikkeb fuq l-ieħor u wiċċ daħkani għal prodotti u servizzi fil-klassijiet 9, 16, 25, 28 u 41 — Reġistrazzjoni Komunitarja Nru 4800389
   
      Proprjetarju tat-trade mark Komunitarja: ir-rikorrenti
   
      Parti li qed titlob id-dikjarazzjoni ta’ invalidità tat-trade mark Komunitarja: il-partijiet l-oħra quddiem il-Bord tal-Appell
   
      Dritt tat-trade mark tal-parti li qed titlob id-dikjarazzjoni ta’ invalidità: il-partijiet li qed jitolbu d-dikjarazzjoni ta’ invalidità bbażaw it-talbiet tagħhom fuq raġunijiet relattivi ta’ invalidità skont l-Artikoli 53(1)(ċ) u 53(2)(ċ) tar-Regolament tal-Kunsill (KE) Nru 207/2009
   
      Deċiżjoni tad-Diviżjoni tal-Kanċellazzjoni: trade mark Komunitarja ddikjarata invalida
   
      Deċiżjoni tal-Bord tal-Appell: appell miċħud
   
      Motivi invokati: Ir-rikorrenti ssostni li d-deċiżjoni kkontestata tikser l-Artikolu 53(2) tar-Regolament tal-Kunsill (KE) Nru 207/2009, peress li l-Bord tal-Appell wettaq żball ta’ liġi fil-kuntest tal-evalwazzjoni ta’ din id-dispożizzjoni u tal-evalwazzjoni tal-fatti, u naqas milli jeżerċita s-setgħat investigattivi tiegħu. Ir-rikorrenti tqis ukoll li l-Bord tal-Appell naqas milli jeżerċita s-setgħat kollha tiegħu taħt l-Artikolu 78 tar-Regolament tal-Kunsill (KE) Nru 207/2009.